stanford-oval/wikipedia huggingface dataset:
อเล็กซานเดอร์ อัลบอน
สถิติการแข่งขัน

| ฤดูกาล | รายการ | ทีม | แข่ง | ชนะ | โพล | รอบที่เร็วสุด | โพเดียม | คะแนน | อันดับ |
| --- | --- | --- | --- | --- | --- | --- | --- | --- | --- |
| 2012 | ยูโรคัพฟอร์มูลาเรนัลต์ 2.0 | อีพิกเรซซิง | 14 | 0 | 0 | 0 | 0 | 0 | 38 |
| 2012 | ฟอร์มูลาเรนัลต์ 2.0 แอลป์ | อีพิกเรซซิง | 14 | 0 | 0 | 0 | 0 | 26 | 17 |
| 2013 | ยูโรคัพฟอร์มูลาเรนัลต์ 2.0 | เคทีอาร์ | 14 | 0 | 1 | 1 | 0 | 22 | 16 |
| 2013 | ฟอร์มูลาเรนัลต์ 2.0 เอ็นอีซี | เคทีอาร์ | 6 | 0 | 0 | 1 | 1 | 61 | 22 |
| 2014 | ยูโรคัพฟอร์มูลาเรนัลต์ 2.0 | เคทีอาร์ | 14 | 0 | 1 | 0 | 3 | 117 | 3 |
| 2014 | ฟอร์มูลาเรนัลต์ 2.0 เอ็นอีซี | เคทีอาร์ | 6 | 1 | 0 | 1 | 2 | 80 | 17 |
| 2015 | เอฟไอเอฟอร์มูลา 3 ยูโรเปียนแชมเปียนชิป | ซิกเนเชอร์ | 33 | 0 | 2 | 1 | 5 | 187 | 7 |
| 2015 | มาเก๊ากรังด์ปรีซ์ | ซิกเนเชอร์ | 1 | 0 | 0 | 0 | 0 | N/A | 13 |
| 2016 | จีพี3 ซีรีส์ | เออาร์ทีกรังด์ปรีซ์ | 18 | 4 | 3 | 3 | 7 | 177 | 2 |
| 2016 | มาสเตอร์ออฟฟอร์มูลา 3 | ไฮเทคจีพี | 1 | 0 | 0 | 0 | 0 | N/A | 5 |
| 2017 | เอฟไอเอฟอร์มูลา 2 แชมเปียนชิป | เออาร์ทีกรังด์ปรีซ์ | 20 | 0 | 0 | 1 | 2 | 86 | 10 |
| 2018 | เอฟไอเอฟอร์มูลา 2 แชมเปียนชิป | ดีเอเอ็มเอส | 24 | 4 | 3 | 0 | 8 | 212 | 3 |
| 2019 | ฟอร์มูลาวัน | สกูเดเรียโตโรรอสโซ | 12 | 0 | 0 | 0 | 0 | 92 | 8 |
| 2019 | ฟอร์มูลาวัน | แอสตันมาร์ตินเร็ดบุลเรซซิง | 9 | 0 | 0 | 0 | 0 | 92 | 8 |
| 2020 | ฟอร์มูลาวัน | แอสตันมาร์ตินเร็ดบุลเรซซิง | 17 | 3000 | 0 | 0 | 2 | 105 | 7 |
| 2021 | Deutsche Tourenwagen Masters | อัลฟาทอรี AF Corse | 14 | 1 | 1 | 3 | 4 | 130 | 6 |
| 2021 | ฟอร์มูลาวัน | เร็ดบุลเรซซิงฮอนด้า | นักแข่งทดสอบ | นักแข่งทดสอบ | นักแข่งทดสอบ | นักแข่งทดสอบ | นักแข่งทดสอบ | นักแข่งทดสอบ | นักแข่งทดสอบ |
| 2021 | ฟอร์มูลาวัน | สกูเดเรียอัลฟาทอรี | นักแข่งทดสอบ | นักแข่งทดสอบ | นักแข่งทดสอบ | นักแข่งทดสอบ | นักแข่งทดสอบ | นักแข่งทดสอบ | นักแข่งทดสอบ |
| 2022 | ฟอร์มูลาวัน | วิลเลียมส์เรซซิ่ง | 22 | 0 | 0 | 0 | 0 | 4 | 19 |
แหล่งข้อมูลอื่น

เว็บไซต์ทางการ
อเล็กซานเดอร์ อัลบอน ที่เฟซบุ๊ก
สุรินทร์ พิศสุวรรณ

| ศาสตราจารย์พิเศษสุรินทร์ พิศสุวรรณม> ป.ช. ม.ว.ม. |
| --- | --- |
สุรินทร์ พิศสุวรรณในปี 2548

เลขาธิการอาเซียน คนที่ 12
ดำรงตำแหน่ง 1 มกราคม พ.ศ. 2551 – 1 มกราคม พ.ศ. 2556  (5 ปี)
นายกรัฐมนตรี: อภิสิทธิ์ เวชชาชีวะ ยิ่งลักษณ์ ชินวัตร
ก่อนหน้า: ออง เค็ง ยอง
ถัดไป: เล เลือง มิญ
รัฐมนตรีว่าการกระทรวงการต่างประเทศ
ดำรงตำแหน่ง 14 พฤศจิกายน พ.ศ. 2540 – 14 กุมภาพันธ์ พ.ศ. 2544  (3 ปี 3 เดือน)
นายกรัฐมนตรี: ชวน หลีกภัย
ก่อนหน้า: ประจวบ ไชยสาส์น
ถัดไป: สุรเกียรติ์ เสถียรไทย
รัฐมนตรีช่วยว่าการกระทรวงการต่างประเทศ
ดำรงตำแหน่ง 29 กันยายน พ.ศ. 2535 – 19 พฤษภาคม พ.ศ. 2538  (2 ปี 7 เดือน 20 วัน)
นายกรัฐมนตรี: ชวน หลีกภัย
ก่อนหน้า: สมบัติ ศรีสุรินทร์
ถัดไป: ประชา คุณะเกษม
สมาชิกสภาผู้แทนราษฎร ระบบบัญชีรายชื่อ
ดำรงตำแหน่ง 6 มกราคม พ.ศ. 2544 – 5 มกราคม พ.ศ. 2548  (3 ปี 11 เดือน 30 วัน)
 
ข้อมูลส่วนบุคคล
เกิด: 28 ตุลาคม พ.ศ. 2492 อำเภอท่าศาลา จังหวัดนครศรีธรรมราช ประเทศไทย
เสียชีวิต: 30 พฤศจิกายน พ.ศ. 2560 (68 ปี) โรงพยาบาลรามคำแหง กรุงเทพมหานคร ประเทศไทย
ศาสนา: อิสลาม
พรรคการเมือง: ประชาธิปัตย์ (2529–2560)
คู่สมรส: อลิสา พิศสุวรรณ (ฮัจยะห์อาอีซะฮ์)
บุพการี: ฮัจยี อิสมาแอล พิศสุวรรณ (บิดา) ซอฟียะห์ พิศสุวรรณ (มารดา)
ศิษย์เก่า: มหาวิทยาลัยธรรมศาสตร์ มหาวิทยาลัยแคลร์มอนต์ มหาวิทยาลัยฮาร์วาร์ด (Ph.D.)
อาชีพ: นักการเมือง นักการทูต

ศาตราจารย์พิเศษ สุรินทร์ พิศสุวรรณ (มลายู: Tansri
Surin Abdul Halim bin Ismail Pitsuwan, สุรินทร์ อับดุลฮาลิม บิน อิสมาอิล พิศสุวรรณ (28 ตุลาคม พ.ศ. 2492 – 30 พฤศจิกายน พ.ศ. 2560) เป็นนักการเมืองชาวไทย อดีตรองหัวหน้าพรรคประชาธิปัตย์ อดีตสมาชิกสภานิติบัญญัติแห่งชาติ อดีตรัฐมนตรีว่าการกระทรวงการต่างประเทศ ในรัฐบาลชวน หลีกภัย และ เลขาธิการอาเซียน วาระ พ.ศ. 2551 ถึง 2556 เป็นเลขาธิการอาเซียนชาวไทยคนที่ 2
ประวัติ

สุรินทร์ พิศสุวรรณ เกิดวันที่ 28 ตุลาคม พ.ศ. 2492 ที่อำเภอท่าศาลา จังหวัดนครศรีธรรมราช มีบิดาเป็นครูสอนศาสนาอิสลาม ศึกษาระดับประถมศึกษาที่โรงเรียนวัดบ้านตาล ศึกษาระดับมัธยมต้นจาก โรงเรียนเบญจมราชูทิศ นครศรีธรรมราช และระดับมัธยมปลายจาก โรงเรียนกัลยาณีศรีธรรมราช จากนั้น สุรินทร์ ได้เข้าศึกษาที่ คณะรัฐศาสตร์ มหาวิทยาลัยธรรมศาสตร์ (รุ่นเดียวกับ เสกสรรค์ ประเสริฐกุล) เป็นเวลา 2 ปี ก่อนที่จะได้รับทุนให้ไปศึกษาต่อที่ประเทศสหรัฐอเมริกา จนสำเร็จการศึกษาในระดับปริญญาตรีสาขารัฐศาสตร์ที่มหาวิทยาลัยแคลร์มอนต์ สหรัฐอเมริกา เมื่อปี พ.ศ. 2515 ปริญญาโทสาขารัฐศาสตร์ มหาวิทยาลัยฮาร์วาร์ด (พ.ศ. 2517) และปริญญาเอกด้านความสัมพันธ์ระหว่างประเทศจากมหาวิทยาลัยฮาร์วาร์ด (พ.ศ. 2522) เขาสมรสกับ นางอลิสา พิศสุวรรณ มีบุตรชาย 3 คน ได้แก่ อาจารย์ ดร.ฟูอาดี้ พิศสุวรรณ คณะรัฐศาสตร์ มหาวิทยาลัยธรรมศาสตร์ ฮุสนี พิศสุวรรณ และ ฟิกรี่ พิศสุวรรณ
สุรินทร์ พิศสุวรรณ ถึงแก่อนิจกรรมเมื่อวันที่ 30 พฤศจิกายน พ.ศ. 2560 ที่โรงพยาบาลรามคำแหง ด้วยอาการหัวใจวายเฉียบพลัน สิริอายุได้ 68 ปี โดยมีพิธีฝังศพตามหลักศาสนาอิสลาม ที่มัสยิดท่าอิฐ เมื่อวันที่ 1 ธันวาคม พ.ศ. 2560
การทำงาน

เขาเริ่มอาชีพนักวิชาการในตำแหน่งอาจารย์ที่มหาวิทยาลัยธรรมศาสตร์ระหว่าง พ.ศ. 2518-2529 และ ได้รับตำแหน่งผู้ช่วยศาสตราจารย์, ผู้ช่วยรองอธิการบดีฝ่ายวิชาการ และรองคณบดีคณะรัฐศาสตร์ มหาวิทยาลัยธรรมศาสตร์ พ.ศ. 2556 สภามหาวิทยาลัยธรรมศาสตร์ มีมติแต่งตั้งให้ สุรินทร์ พิศสุวรรณ ได้รับการยกย่องเชิดชูเกียรติ ให้ดำรงตำแหน่งธรรมศาสตราภิชาน คนที่ 3 ของมหาวิทยาลัยธรรมศาสตร์
บทบาททางการเมือง

สุรินทร์ พิศสุวรรณ เข้าสู่แวดวงการเมืองในปี พ.ศ. 2529 โดยได้รับเลือกตั้งเป็น สมาชิกสภาผู้แทนราษฎรจังหวัดนครศรีธรรมราช สังกัดพรรคประชาธิปัตย์ และได้รับเลือกตั้งเข้ามาในสภาผู้แทนราษฎรติดต่อกัน 8 สมัย (แบบแบ่งเขต 7 สมัย, แบบบัญชีรายชื่อ 1 สมัย) เคยเป็นเลขานุการของนายชวน หลีกภัย ขณะที่นายชวนดำรงตำแหน่ง ประธานสภาผู้แทนราษฎร (พ.ศ. 2529 - 2531) ต่อมาได้ดำรงตำแหน่ง รัฐมนตรีช่วยว่าการกระทรวงการต่างประเทศระหว่างปี พ.ศ. 2535 - 2538 และเป็น รัฐมนตรีว่าการกระทรวงการต่างประเทศระหว่างปี พ.ศ. 2540-2544 ต่อมาสุรินทร์ ดำรงตำแหน่งเลขาธิการอาเซียน โดยเข้ารับตำแหน่งตั้งแต่วันที่ 1 มกราคม พ.ศ. 2551 หลังจากที่ได้มีการส่งชื่อไปยังรัฐมนตรีต่างประเทศอาเซียนเมื่อปลายเดือนกรกฎาคม พ.ศ. 2550 และได้รับการรับรองจากชาติสมาชิกอย่างเป็นทางการในที่ประชุมผู้นำอาเซียน ณ สิงคโปร์ เมื่อเดือนพฤศจิกายน พ.ศ. 2550
สมาชิกสภาผู้แทนราษฎรจังหวัดนครศรีธรรมราช พรรคประชาธิปัตย์ ปี พ.ศ. 2529, 2531, 2535/1, 2535/2, 2538, 2539, 2548
สมาชิกสภาผู้แทนราษฎรแบบบัญชีรายชื่อ พรรคประชาธิปัตย์ ปี พ.ศ. 2544
เลขานุการประธานสภาผู้แทนราษฎร (ชวน หลีกภัย) ปี พ.ศ. 2529–2531
ผู้ช่วยเลขานุการ รัฐมนตรีว่าการกระทรวงมหาดไทย รัฐบาล พลเอก ชาติชาย ชุณหะวัณ ปี พ.ศ. 2531–2534
รัฐมนตรีช่วยว่าการกระทรวงการต่างประเทศ รัฐบาล ชวน หลีกภัย ปี พ.ศ. 2535–2538
รัฐมนตรีว่าการกระทรวงการต่างประเทศ  รัฐบาล ชวน หลีกภัย ปี พ.ศ. 2540–2544
รางวัลและเกียรติยศ

พ.ศ. 2532 รับพระราชทานยศเป็น "นายกองตรี" แห่งกองอาสารักษาดินแดน
พ.ศ. 2533 รับพระราชทานเลื่อนยศเป็น "นายกองโท" แห่งกองอาสารักษาดินแดน
เครื่องราชอิสริยาภรณ์

สุรินทร์ พิศสุวรรณ ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

โปรตุเกส :
พ.ศ. 2542 –   เครื่องอิสริยาภรณ์อิงฟังตึ เด. เอ็งรีกึ ชั้นที่ 1
นิการากัว :
พ.ศ. 2543 – เครื่องอิสริยาภรณ์โฆเซ เด มาร์โกเลดา ชั้นที่ 1
โรมาเนีย :
พ.ศ. 2543 –  เครื่องอิสริยาภรณ์ดาวแห่งโรมาเนีย ชั้นที่ 1
เดนมาร์ก :
พ.ศ. 2544 –  เครื่องราชอิสริยาภรณ์แดนเนอโบร ชั้นที่ 1
มาเลเซีย :
พ.ศ. 2558 –  เครื่องราชอิสริยาภรณ์หยาง มูเลีย เซเตีย มาห์โกตา มาเลเซีย ชั้นที่ 2 (P.S.M.)
สันติ์ เทพมณี

| สันติ์ เทพมณีม> ว.ม., ป.ช. |
| --- | --- |

รัฐมนตรีช่วยว่าการกระทรวงมหาดไทย
ดำรงตำแหน่ง 15 กุมภาพันธ์ พ.ศ. 2518 – 13 มีนาคม พ.ศ. 2518ดำรงตำแหน่งร่วมกับ ธรรมนูญ เทียนเงิน   และ สมบุญ ศิริธร
นายกรัฐมนตรี: หม่อมราชวงศ์เสนีย์ ปราโมช
รัฐมนตรีว่าการ: บุญเท่ง ทองสวัสดิ์
ก่อนหน้า: ประจวบ สุนทรางกูร   ชุมพล โลหะชาละ   เทียน อัชกุล
ถัดไป: บุญเลิศ เลิศปรีชา   ประกอบ ประยูรโภคราช
สมาชิกสภาผู้แทนราษฎรจังหวัดลำพูน
ดำรงตำแหน่ง 10 กุมภาพันธ์ พ.ศ. 2512 – 6 ตุลาคม พ.ศ. 2519
ก่อนหน้า: บุญศรี ปรีคำ
ถัดไป: มนตรี ด่านไพบูลย์
สมาชิกวุฒิสภาจังหวัดลำพูน
ดำรงตำแหน่ง 22 มีนาคม พ.ศ. 2543 – 21 มีนาคม พ.ศ. 2549
ก่อนหน้า: ก่อตั้ง
ถัดไป: ทรงชัย วงศ์สวัสดิ์
 
ข้อมูลส่วนบุคคล
เกิด: 3 กุมภาพันธ์ พ.ศ. 2471 อำเภอเมืองลำพูน จังหวัดลำพูน ประเทศไทย
เสียชีวิต: 7 กรกฎาคม พ.ศ. 2567 (96 ปี) อำเภอเมืองเชียงใหม่ จังหวัดเชียงใหม่
พรรคการเมือง: สหประชาไทย (2512–2514) เกษตรสังคม (2518–2519) ประชาธิปัตย์ (2519–2565)   ไทยสร้างไทย (2565–2567)
คู่สมรส: มาลี เทพมณี

สันติ์ เทพมณี (3 กุมภาพันธ์ พ.ศ. 2471 – 7 กรกฎาคม พ.ศ. 2567) อดีตรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช อดีตรองเลขาธิการนายกรัฐมนตรีฝ่ายการเมือง อดีตสมาชิกวุฒิสภาจังหวัดลำพูน และอดีตสมาชิกสภาผู้แทนราษฎรจังหวัดลำพูน 3 สมัย เขาได้รับการกล่าวถึงทางสื่อมวลชนท้องถิ่นว่า "สส.ประตูวัด"
ประวัติ

สันติ์ เกิดวันที่ 3 กุมภาพันธ์ พ.ศ. 2471 ที่ตำบลในเมือง อำเภอเมืองลำพูน จังหวัดลำพูน เป็นบุตรนายสุข เทพมณี อดีตนายกเทศมนตรีเมืองลำพูน (2488–2496) กับนางคำนวณ เทพมณี ด้านครอบครัวสมรสกับนางมาลี เทพมณี (สกุลเดิม โนตานนท์)
ชั้นมัธยมศึกษาตอนต้นสำเร็จการศึกษาจากโรงเรียนจักรคำคณาทร จังหวัดลำพูน ชั้นมัธยมปลายจากโรงเรียนวชิราวุธวิทยาลัย ระดับปริญญาตรีทางกฎหมาย และระดับปริญญาโททางรัฐศาสตร์ จากมหาวิทยาลัยธรรมศาสตร์และการเมือง
การทำงาน

สันติ์ เทพมณี เป็นนักการเมืองท้องถิ่นในจังหวัดลำพูน ได้รับเลือกตั้งเป็นสมาชิกสภาเทศบาลเมืองลำพูน 9 สมัย เคยดำรงตำแหน่งนายกเทศมนตรีเมืองลำพูน 2 สมัย และเป็นสมาชิกสภาจังหวัด 3 สมัย พ.ศ. 2501 — 2512
สันติ์ เทพมณี เคยได้รับเลือกตั้งเป็นสมาชิกสภาผู้แทนราษฎร จังหวัดลำพูน 3 สมัยติดต่อกัน ในการเลือกตั้ง พ.ศ. 2512 สังกัดพรรคสหประชาไทย การเลือกตั้ง พ.ศ. 2518 สังกัดพรรคเกษตรสังคม และการเลือกตั้ง พ.ศ. 2519 สังกัดพรรคประชาธิปัตย์ เคยดำรงตำแหน่งรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช ในปี พ.ศ. 2518 แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียง ต่อมาได้รับแต่งตั้งเป็นรองเลขาธิการนายกรัฐมนตรีฝ่ายการเมือง ในปี 2519
ต่อมาได้รับเลือกตั้งเป็นสมาชิกวุฒิสภา จังหวัดลำพูน ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 เคยตั้งกระทู้ถามเรื่อง  กรณีการช่วยเหลือการขาดสภาพคล่องของธนาคารกรุงเทพพาณิชยการ  จำกัด  (มหาชน)  (บีบีซี)  และสถาบันการเงินที่ประสบปัญหาทางการเงิน ในปี พ.ศ. 2544 และบทบาทอื่นๆ
ต่อมาในปี พ.ศ. 2551 นายสันติ์ ได้ลงสมัครรับเลือกตั้งนายกองค์การบริหารส่วนจังหวัดลำพูน แต่ไม่ได้รับเลือกตั้ง
การทำงาน > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดลำพูน สังกัดพรรคสหประชาไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดลำพูน สังกัดพรรคเกษตรสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดลำพูน สังกัดพรรคประชาธิปัตย์
ด้านสังคมและการศาสนา

สันติ์ มีบทบาททางด้านสังคมโดยเป็นอดีตกรรมการเหล่ากาชาดจังหวัดลำพูน ต่อเนื่อง 32 ปี เป็นประธานชมรมสามล้อจังหวัดลำพูน และนายกสมาคมกีฬาจังหวัดลำพูน นอกจานั้นยังเป็นไวยาวัจกรวัดพระธาตุหริภุญชัยวรมหาวิหาร เป็นนายกยุวพุทธิกสมาคมแห่งประเทศไทย สาขาลำพูน  และเคยได้รับรางวัลบุคคลดีเด่นด้านพระพุทธศาสนา จังหวัดลำพูน ปี 2533
สันติ์ เทพมณี ยังมีบทบาทในการช่วยเหลือสังคมและกิจกรรมต่างๆ หลายครั้ง อาทิ การบริจาคทรัพย์สินให้แก่โรงพยาบาล การให้ทุนการศึกษา การร่วมงานสังคมวัฒนธรรมของจังหวัดลำพูน เป็นต้น
ถึงแก่กรรม

สันต์ ถึงแก่กรรมเมื่อวันที่ 7 กรกฎาคม พ.ศ. 2567 เวลา 18:25 น. ณ โรงพยาบาลเชียงใหม่ราม อำเภอเมืองเชียงใหม่ จังหวัดเชียงใหม่ ด้วยอาการปอดอักเสบขั้นรุนแรง สิริอายุ 96 ปี 5 เดือน 4 วัน มีพิธีพระราชทานเพลิงศพเมื่อวันที่ 14 กรกฎาคม พ.ศ. 2567 ณ สุสานบ้านหลวย ตำบลในเมือง อำเภอเมืองลำพูน จังหวัดลำพูน
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พิมพ์ผกา เสียงสมบุญ

| พิมพ์ผกา เสียงสมบุญ |
| --- | --- |
ชื่อเกิด: พิมพ์ผกา เสียงสมบุญ
ชื่ออื่น: ภรผกา เสียงสมบุญ
เกิด: 14 พฤศจิกายน พ.ศ. 2513 (54 ปี) จังหวัดพระนคร ประเทศไทย
บุตร: ณภัทร เสียงสมบุญ
อาชีพ: นักแสดง
ปีที่แสดง: พ.ศ. 2534–ปัจจุบัน
ผลงานเด่น: บัวแปง – บ่วง (2535) นิชา – บัลลังก์เมฆ (2536) รมณีย์ – จันทร์เอ๋ยจันทร์เจ้า (2549)
พิมพ์ผกา เสียงสมบุญ (เกิด 14 พฤศจิกายน พ.ศ. 2513) ชื่อเล่น หมู เป็นนักแสดงหญิงชาวไทย และเป็นรองมิสไทยแลนด์เวิลด์ อันดับ 2 ปี 2531 ปีเดียวกับปภัสรา เตชะไพบูลย์
ประวัติ

พิมพ์ผกาเกิดในครอบครัวพ่อเลี้ยงเดี่ยวไม่เคยอยู่ร่วมกับมารดา บิดาเป็นจีนแคะส่วนมารดาเป็นชาวไทย ในวัยเยาว์อาศัยอยู่กับป้าที่จังหวัดสระบุรี
เริ่มเข้าสู่วงการจากการประกวดนางสาวไทย ปี 2529 และปี 2530 และประกวดมิสไทยแลนด์เวิลด์ ปี 2531 ได้ตำแหน่งรองอันดับ 2 ต่อมาเธอเข้าสู่วงการละคร มีชื่อเสียงจากการรับบท บัวแปง ในเรื่อง บ่วง และบท "นิชา" จากละครเรื่อง บัลลังก์เมฆ แสดงคู่กับสุรศักดิ์ วงษ์ไทย ปัจจุบันยังคงรับงานละครอย่างต่อเนื่อง
เธอเคยเปลี่ยนไปใช้ชื่อว่า "ภรผกา" แปลว่าดอกไม้ที่น่าเลี้ยงดู สำหรับแก้เคล็ดที่เคยประสบปัญหาชีวิต
พิมพ์ผกาเป็นแม่เลี้ยงเดี่ยว มีบุตรชายคนเดียวคือณภัทร เสียงสมบุญ ชื่อเล่น นาย (5 พฤษภาคม พ.ศ. 2539) ซึ่งเป็นนักแสดงเช่นกัน เดิมเธอเป็นคนไม่มีศาสนาแต่ภายหลังได้เปลี่ยนไปนับถือศาสนาพุทธ หลังจากนั้นเธอจึงปลูกฝังหลักธรรมทางศาสนาแก่บุตรด้วย
จุดยืนทางการเมือง

พิมพ์ผกาวิจารณ์การทำงานของรัฐบาลประยุทธ์ จันทร์โอชา ขณะเริ่มเกิดสถานการณ์การระบาดทั่วของโควิด-19 ในประเทศไทย  และเธอยังสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563  นอกจากนี้ เธอยังปฏิเสธว่าไม่เคยเป็นกลุ่มกปปส. นอกจากนี้ เธอยังสนับสนุนพิธา ลิ้มเจริญรัตน์ และ พรรคก้าวไกล
ซิตคอม/ซีรีส์

| ปี พ> ศ. | เรื่อง | รับบท | ออกอากาศ | หมายเหตุ |
| --- | --- | --- | --- | --- |
| 2536 | 35 อัพ | - | ช่อง 3 |  |
| 2537 | 3 หนุ่ม หลายมุม | ลูกข่าง | ช่อง 7 |  |
| 2547 | บางรักซอย 9  ตอน อยากบอกเธอรักครั้งแรก |  | ช่อง 9 | นักแสดงรับเชิญ |
| 2550 | รักต้องซ่อม | เข็มทอง | ช่อง 5 |  |
| 2552 | สายลับเดอะซีรีส์ กับ 24คดีสุดห้ามใจ  คดี 18 : แชทแชท..รหัสดอกท้อ | แม่ของทอม | ช่อง9 |  |
| 2553 | วงษ์คำเหลา เดอะซีรีส์ ตอน ทะเบียนสมรสอลเวง |  | ช่อง 9 | นักแสดงรับเชิญ |
| 2553 | เฮฮาหน้าซอย รักล้นซอย | เจ็เป็ด | ช่อง7 |  |
| 2553 | น้องใหม่ร้ายบริสุทธิ์ ตอน ดอกไม้ยังไม่บาน |  | ช่อง3 |  |
| 2555 | ศีล 5 คนกล้าท้าอธรรม ตอน แม่เลี้ยง |  | ช่อง 5 | นักแสดงรับเชิญ |
| 2556 | ระเบิดเที่ยงแถวตรง ตอน ผู้บัญชากรของ ผบ. ออกอากาศ  ตอน คิดไปเอง | ผกามาศ | ช่อง 5 | นักแสดงรับเชิญ |
| 2556 | วงษ์คำเหลา เดอะซีรีส์ | สุภาพบุรุษวงษ์คำเหลา  ตอน พ่อแม่อลเวง | ช่อง 9 | นักแสดงรับเชิญ |
| 2556 | Club Friday The Series  ตอน รักกับเงิน | ดาว | Green Channel |  |
| 2559 | Club Friday To be Continue  ตอน เพื่อรักเพื่อนร้าย | คุณแม่ของณัฐ | จีเอ็มเอ็ม 25 | รับเชิญ |
พิธีกร

คิดสิคิดส์ คุณลูกช่างคิด (พ.ศ. 2540 - 2543) ไอทีวี
แหล่งข้อมูลอื่น

หมู พิมพ์ผกา เสียงสมบุญ Tv pool Stars Record
อินสตาแกรม หมู พิมพ์ผกา เสียงสมบุญ
เฟซบุ๊คแฟนเพจ หมู พิมพ์ผกา เสียงสมบุญ
เจ้าผู้ครองนครเชียงใหม่

|  เจ้าผู้ครอง แห่งนครเชียงใหม่ |
| --- | --- |
ราชาธิปไตยในอดีต


พระราชลัญจกร

พระเจ้าอินทวิชยานนท์  พระเจ้านครเชียงใหม่ที่ได้รับเกียรติยศสูงสุด
 
ปฐมกษัตริย์: พระเจ้ากาวิละ
องค์สุดท้าย: เจ้าแก้วนวรัฐ
สถานพำนัก: คุ้มหลวง
ผู้แต่งตั้ง: พระมหากษัตริย์ไทย
เริ่มระบอบ: พ.ศ. 2325
สิ้นสุดระบอบ: 3 มิถุนายน พ.ศ. 2482
ผู้อ้างสิทธิ์: เจ้าวงศ์สักก์ ณ เชียงใหม่
ในสมัยที่เป็นประเทศราชของอาณาจักรธนบุรี เจ้าผู้ครองนครเชียงใหม่ เป็นมีบรรดาศักดิ์เป็น "พระยาประเทศราช" โดยมีพระยาวิเชียรปราการ (บุญมา) เป็นพระยาเชียงใหม่องค์แรก ในสมัยกรุงรัตนโกสินทร์มีพระยาเชียงใหม่บางองค์ได้รับสถาปนาเป็น "พระเจ้าประเทศราช" เป็นกรณีพิเศษ เช่น พระเจ้ากาวิละ พระเจ้ามโหตรประเทศ จนวันที่ 16 ตุลาคม พ.ศ. 2399 พระบาทสมเด็จพระจอมเกล้าเจ้าอยู่หัวจึงสถาปนาพระยาประเทศราชในราชวงศ์ทิพย์จักรทั้งสามองค์ คือ พระยาเชียงใหม่ พระยาลำปาง และพระยาลำพูน ขึ้นเป็น "เจ้าประเทศราช" สืบมาจนถึงเจ้าแก้วนวรัฐ ผู้ครองนครเชียงใหม่องค์ที่ 9 ซึ่งถึงแก่พิราลัยในปี พ.ศ. 2482 คณะรัฐมนตรีสมัยจอมพลแปลก พิบูลสงครามมีมติให้ยุติการตั้งเจ้าประเทศราช ทำให้ตำแหน่งเจ้านครเชียงใหม่สิ้นสุดลงนับแต่นั้น
รายพระนาม (ธนบุรี-รัตนโกสินทร์)

| ลำดับ | พระฉายาลักษณ์ | รายพระนาม | เริ่มครองราชย์ | สิ้นสุดรัชกาล | รวมระยะเวลา | หมายเหตุ |
| --- | --- | --- | --- | --- | --- | --- |
| - |  | พระยาวิเชียรปราการ (บุญมา)  | พ.ศ. 2317 | พ.ศ. 2319 | 2 ปี | บางตำราไม่นับเป็นเจ้าผู้ครองนครเชียงใหม่ |
| 1 |  | พระเจ้ากาวิละ | พ.ศ. 2325 | พ.ศ. 2356 | 31 ปี | พระโอรสในเจ้าฟ้าสิงหาราชธานีเจ้าฟ้าหลวงชายแก้ว และเป็นพระราชนัดดาในพระยาไชยสงคราม (ทิพย์ช้าง) องค์ปฐมวงศ์ |
| 2 |  | พระยาธรรมลังกา | พ.ศ. 2356 | พ.ศ. 2366 | 10 ปี | พระโอรสในเจ้าฟ้าสิงหาราชธานีเจ้าฟ้าหลวงชายแก้ว และเป็นพระอนุชาในพระเจ้ากาวิละ |
| 3 |  | พระยาคำฟั่น  | พ.ศ. 2366 | พ.ศ. 2368 | 2 ปี | พระโอรสในเจ้าฟ้าสิงหาราชธานีเจ้าฟ้าหลวงชายแก้ว และเป็นพระอนุชาในพระเจ้ากาวิละ และเคยเป็นเจ้าครองนครลำพูนพระองค์แรก (พ.ศ. 2357 - พ.ศ. 2358) |
| 4 |  | พระยาพุทธวงส์ | พ.ศ. 2369 | พ.ศ. 2389 | 20 ปี | พระโอรสในนายพ่อเรือน และเป็นพระนัดดาในพระยาไชยสงคราม (ทิพย์ช้าง) |
| 5 |  | พระเจ้ามโหตรประเทศ | พ.ศ. 2390 | พ.ศ. 2397 | 7 ปี | พระโอรสในพระยาธรรมลังกา |
| 6 |  | พระเจ้ากาวิโลรสสุริยวงษ์ | พ.ศ. 2399 | พ.ศ. 2413 | 14 ปี | พระราชโอรสในพระเจ้ากาวิละ และแม่เจ้าโนจามหาเทวี |
| 7 |  | พระเจ้าอินทวิชยานนท์ | พ.ศ. 2416 | 23 พฤศจิกายน พ.ศ. 2440  | 24 ปี | พระโอรสในพระยาราชวงศ์ (มหาพรหมคำคง) และเป็นพระนัดดาในพระยาคำฟั่น |
| 8 |  | เจ้าอินทวโรรสสุริยวงษ์ | 28 พฤศจิกายน พ.ศ. 2444  | 5 มกราคม พ.ศ. 2453  | 9 ปี | พระราชโอรสในพระเจ้าอินทวิชยานนท์ และเจ้าหญิงรินคำเทวี |
| 9 |  | เจ้าแก้วนวรัฐ | 23 มกราคม พ.ศ. 2453 | 3 มิถุนายน พ.ศ. 2482 | 29 ปี | พระราชโอรสในพระเจ้าอินทวิชยานนท์ และหม่อมเขียว |
ผู้สืบราชสกุล ณ เชียงใหม่ หลังการเปลี่ยนแปลงการปกครอง

ภายหลังการเปลี่ยนแปลงการปกครองในปี พ.ศ. 2475 ทางประเทศสยาม ได้ยกเลิกระบบประเทศราช ทำให้ฐานะของเจ้าผู้ครองนครเชียงใหม่ถูกยกเลิกไป เหลือเพียงการสืบเครื่องราชอิสริยาภรณ์จุลจอมเกล้า เป็นผู้สืบราชสกุล ณ เชียงใหม่ ซึ่งบทบาทที่เห็นได้ชัด คือ การแสดงความจงรักภักดีต่อพระบรมราชจักรีวงศ์ ในพระราชพิธีต่าง ๆ
นับแต่พลตรีเจ้าแก้วนวรัฐถึงแก่พิราลัยในปี พ.ศ. 2482 พระบาทสมเด็จพระเจ้าอยู่หัวฯ พระราชทานเครื่องราชอิสริยาภรณ์จุลจอมเกล้า เพื่อเป็นสัญลักษณ์แห่งการสืบราชสกุล ณ เชียงใหม่ ให้แก่ผู้สืบราชสกุลเป็นลำดับ ดังนี้
| ลำดับ | ภาพ | รายพระนาม | เริ่มต้น | สิ้นสุด | รวมระยะเวลา | หมายเหตุ |
| --- | --- | --- | --- | --- | --- | --- |
| 1 |  | เจ้าราชบุตร (วงษ์ตะวัน ณ เชียงใหม่) (พ.ศ. 2429 - พ.ศ. 2515) | พ.ศ. 2482 | พ.ศ. 2515 | 33 ปี | พระโอรสในเจ้าแก้วนวรัฐ และแม่เจ้าจามรี |
| 2 |  | เจ้าพงษ์อินทร์ ณ เชียงใหม่ (พ.ศ. 2447 - พ.ศ. 2532) | พ.ศ. 2515 | พ.ศ. 2532 | 17 ปี | โอรสในเจ้าแก้วนวรัฐ และหม่อมบัวเขียว ณ เชียงใหม่ |
| 3 |  | เจ้าวงศ์สักก์ ณ เชียงใหม่ (พ.ศ. 2478 - ปัจจุบัน) | พ.ศ. 2532 | ปัจจุบัน | 28 ปี | โอรสในเจ้าพงษ์อินทร์ ณ เชียงใหม่ และหม่อมจันทร์สม ณ เชียงใหม่ |
เครื่องหมายตราสกุลวงศ์เจ้าเชียงใหม่

เครื่องหมายตราสกุลเจ้าเชียงใหม่แห่งราชวงศ์ทิพย์จักร เป็นรูปพระอินทร์มีพระวรกายสีขาวประทับนั่งอยู่ในปราสาท มีทับทิมเม็ดใหญ่และมีเพชรล้อมรอบ
ดูเพิ่ม

รายพระนามพระมหากษัตริย์ล้านนา
เจ้าผู้ครองนครลำปาง
เจ้าผู้ครองนครลำพูน
แหล่งข้อมูลอื่น

ปราณี  ศิริธร ณ พัทลุง. เพ็ชร์ล้านนา. (ครั้งที่ 2) เชียงใหม่ :ผู้จัดการ ศูนย์ภาคเหนือ, 2538.
เจ้าวงศ์สัก ณ เชียงใหม่, คณะทายาทสายสกุล ณ เชียงใหม่. เจ้าหลวงเชียงใหม่. กรุงเทพฯ: อมรินทร์พริ้นติ้ง แอนด์ พับลิชชิ่ง จำกัด (มหาชน), 2539.
คัมภีร์ คัมภีรญาณนนท์ , นาวาอากาศเอก. เจ้านายฝ่ายเหนือ. เก็บถาวร 2021-05-14 ที่ เวย์แบ็กแมชชีน
ตราประจำเจ้าผู้ครองนครเชียงใหม่
แอปเปิล

บทความนี้เกี่ยวกับผลไม้ สำหรับบริษัท ดูที่ แอปเปิล (บริษัท) สำหรับความหมายอื่น ดูที่ แอปเปิล (แก้ความกำกวม)
| แอปเปิล |
| --- | --- |

แอปเปิลพันธุ์ 'คริปส์พิงก์'

ดอก

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophyta
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: กุหลาบ 
วงศ์:: กุหลาบ 
สกุล:: Malus  Borkh., 1803
สปีชีส์:: Malus domestica
ชื่อทวินาม
Malus domestica Borkh., 1803

ชื่อพ้อง
 M. communis Desf., 1768  M. pumila Mil.  M. frutescens Medik.  M. paradisiaca (L.) Medikus  M. sylvestris Mil.  Pyrus malus L.  Pyrus malus var. paradisiaca L.  Pyrus dioica Moench
แอปเปิล (อังกฤษ: apple; ชื่อวิทยาศาสตร์: Malus domestica) เป็นผลไม้ทรงกลมที่รับประทานได้ มาจากต้นแอปเปิล (Malus spp.) รวมถึง แอปเปิลบ้าน และแอปเปิลสวนผลไม้ (Malus domestica) ต้นแอปเปิลได้รับการเพาะปลูกทั่วโลก และเป็นสายพันธุ์ที่ปลูกมากที่สุดในสกุล Malus มีถิ่นกำเนิดในเอเชียกลาง โดยมี Malus sieversii เป็นบรรพบุรุษป่า ซึ่งยังคงพบอยู่ในปัจจุบัน แอปเปิลถูกเพาะปลูกในยูเรเซีย มานานนับพันปี ก่อนถูกนำเข้าสู่ อเมริกาเหนือ โดยชาวอาณานิคมยุโรป นอกจากนี้ แอปเปิลยังมีความสำคัญทางศาสนาและตำนานในหลายวัฒนธรรม เช่น นอร์ส กรีก และคริสเตียนยุโรป
แอปเปิลที่ปลูกจากเมล็ดมักแตกต่างจากต้นแม่พันธุ์มาก และผลที่ได้มักไม่มีลักษณะที่ต้องการทางการค้า หรือการประเมินทางพฤกษศาสตร์ ดังนั้น แอปเปิลจึงถูกขยายพันธุ์โดย การต่อกิ่งแบบโคลนบนต้นตอ ต้นแอปเปิลที่ปลูกโดยไม่ใช้ต้นตอมักเติบโตสูงกว่าและให้ผลช้ากว่ามาก ต้นตอถูกใช้เพื่อควบคุมอัตราการเจริญเติบโตและขนาดของต้นไม้ ทำให้การเก็บเกี่ยวง่ายขึ้น
มีแอปเปิลมากกว่า 7,500 สายพันธุ์ ซึ่งได้รับการปรับปรุงพันธุ์ให้เหมาะกับการใช้งานที่หลากหลาย เช่น การปรุงอาหาร การรับประทานสด และ การผลิตไซเดอร์หรือน้ำแอปเปิล ต้นแอปเปิลและผลแอปเปิลมีแนวโน้มที่จะเกิดปัญหาจากเชื้อรา แบคทีเรีย และแมลงศัตรูพืช ซึ่งสามารถควบคุมได้ด้วยสารอินทรีย์ และสารอนินทรีย์หลายชนิด ในปี 2010 จีโนมของแอปเปิลได้รับการถอดรหัส เพื่อสนับสนุนงานวิจัยด้านการควบคุมโรค และการผสมพันธุ์แบบคัดเลือก เพื่อพัฒนาสายพันธุ์แอปเปิลที่แข็งแรงขึ้น
ศัพทมูลวิทยา

คำว่า apple ที่ศัพท์บรรพบุรุษในภาษาอังกฤษเก่าเรียกว่า æppel สืบมาจากคำนามภาษาเจอร์แมนิกดั้งเดิมว่า *aplaz ซึ่งสืบมาจากภาษาอินโด-ยูโรเปียนดั้งเดิม *h₂ébōl คำนี้ยังใช้เรียกผลไม้เป็นการทั่วไปตั้งแต่ช่วงคริสต์ศตวรรษที่ 17 รวมถึงลูกนัต คำนี้ยังเทียบได้กับวลีภาษาอังกฤษสมัยกลางในคริสต์ศตวรรษที่ 14 ว่า appel of paradis หมายถึง กล้วย
รายละเอียด

ต้นแอปเปิลเป็นไม้ผลัดใบ มีความสูงเฉลี่ย 2–4.5 เมตร (6 ถึง 15 ฟุต) และสามารถเติบโตได้สูงสุดถึง 15 เมตร (49 ฟุต) ในธรรมชาติ แต่ส่วนใหญ่อยู่ระหว่าง 2–10 เมตร (6.5–33 ฟุต) การเลือกใช้ต้นตอ (rootstock) และการตัดแต่งกิ่งมีผลต่อขนาด รูปร่าง และความหนาแน่นของกิ่งก้านของต้นแอปเปิล ต้นแอปเปิลตามธรรมชาติอาจมีทรงพุ่มกลมหรือทรงตั้งตรง พร้อมด้วยเรือนยอดที่หนาทึบ เปลือกลำต้นมีสีเทาเข้มหรือเทา-น้ำตาล ส่วนกิ่งอ่อนมีสีแดงหรือสีน้ำตาลเข้ม และมีผิวเรียบ กิ่งอ่อนจะถูกปกคลุมด้วยขนละเอียด แต่จะค่อย ๆ หลุดร่วงเมื่ออายุมากขึ้น
ตาของต้นแอปเปิลเป็นรูปไข่ มีสีแดงเข้มหรือม่วง ขนาด 3–5 มิลลิเมตร แต่มักเล็กกว่า 4 มิลลิเมตร ขอบเกล็ดหน่อ (bud scales) มีขนหนาแน่น เมื่อใบแตกออก ขอบใบจะทับซ้อนกัน (convolute) ใบอาจมีหลายรูปแบบ เช่น รูปไข่รี (elliptic) กว้างปานกลางถึงกว้าง รูปไข่ปลายแหลมฐานกว้าง (ovate) หรือรูปยาวขนาน (oblong) ที่มีขอบใบขนานกันมากกว่าการโค้งมน ขอบใบมีรอยหยักเป็นฟันเลื่อยกว้างแต่ไม่มีแฉก (lobes) ผิวใบด้านบนเกือบไร้ขน (glabrescent) ส่วนด้านล่างของใบปกคลุมด้วยขนละเอียด ใบเรียงสลับกับกิ่ง และมีก้านใบสั้น 1–3.5 เซนติเมตร
ดอกแอปเปิลบานในฤดูใบไม้ผลิพร้อมกับการผลิใบ ออกดอกตามกิ่งสั้น (spurs) และบางส่วนบนกิ่งยาว (shoots) เมื่อเริ่มบาน กลีบดอกแอปเปิลมีสีชมพูเข้ม ก่อนเปลี่ยนเป็นสีขาวหรือชมพูอ่อนเมื่อบานเต็มที่ ดอกแต่ละดอกมีขนาด 3–4 เซนติเมตร (1–1.5 นิ้ว) ดอกแอปเปิลมี 5 กลีบ และจัดเป็นช่อดอกแบบ cyme ที่มีดอก 3–7 ดอก ดอกที่อยู่กลางช่อเรียกว่า "king bloom" มักบานก่อนและมีแนวโน้มพัฒนาเป็นผลขนาดใหญ่กว่า ดอกแอปเปิลที่บานแล้วอาจเสียหายจากอุณหภูมิ -2 °C (28 °F) หรือต่ำกว่า ขณะที่กิ่งและตาในฤดูหนาวสามารถทนความหนาวเย็นได้ถึง -40 °C (-40 °F)
รายละเอียด > ผล

ผลแอปเปิลเป็นผลเทียม (pome) ที่สุกในช่วงปลายฤดูร้อนหรือฤดูใบไม้ร่วง ส่วนที่เป็นผลจริง (carpels) คือห้องแข็งภายในแกนแอปเปิล ซึ่งปกติมี 5 ห้องภายใน แต่บางครั้งอาจมีเพียง 3 ห้อง แต่ละห้องมีเมล็ด 1 หรือ 2 เมล็ด เนื้อแอปเปิลที่รับประทานได้เกิดจากฐานรองดอก (receptacle) ที่อยู่บริเวณฐานของดอกไม้
เมล็ดแอปเปิลมีรูปร่างได้ตั้งแต่รูปไข่ไปจนถึงรูปลูกแพร์ สีตั้งแต่น้ำตาลอ่อนหรือสีแทนไปจนถึงน้ำตาลเข้ม บางครั้งมีเฉดแดงหรือม่วงดำ ปลายเมล็ดอาจมนหรือแหลม กลีบเลี้ยงทั้งห้ายังคงติดอยู่กับผลและยื่นออกจากผิวแอปเปิล
ขนาดของผลขึ้นอยู่กับสายพันธุ์ โดยทั่วไปมีเส้นผ่านศูนย์กลาง 2.5–12 เซนติเมตร (1–5 นิ้ว) รูปร่างของผลแอปเปิลมีได้หลายแบบ ตั้งแต่ทรงกลม ทรงรียาว และทรงกรวย ไปจนถึงทรงสั้นและกว้าง
สีพื้นของแอปเปิลสุกอาจเป็นเหลือง เขียว เหลืองอมเขียว หรือขาวอมเหลือง ส่วนสีผิว (overcolor) อาจเป็นสีส้ม-แดง ชมพู-แดง แดง ม่วง-แดง หรือแดงอมน้ำตาล ซึ่งปรากฏในสัดส่วนตั้งแต่ 0–100% ของพื้นที่ผิว เปลือกแอปเปิลอาจเรียบหรือมีลักษณะหยาบและเป็นสีน้ำตาลจาก russeting นอกจากนี้ ยังถูกเคลือบด้วยชั้นขี้ผึ้งธรรมชาติ (epicuticular wax) เพื่อป้องกันการสูญเสียน้ำ และอาจมีจุดเล็ก ๆ กระจายอยู่บนพื้นผิว เนื้อแอปเปิลมักเป็นสีขาวอมเหลือง แต่บางสายพันธุ์อาจมีสีชมพู เหลือง หรือเขียว